《杂兴十首 其七》
宋代·方一夔

骎骎镜里鬓霜侵，偶占溪东十亩阴。风雨四时无尽藏，松篁终夜有馀音。

家藏为米难糊口，日课除诗罕用心。谁说仓曹任窖谷，近来家富屡千金。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。